Marcantonio o Marco Antonio Bragadin , 17 de agosto 1571) el xera da zovine un avogadro, ma indopo el se gà dedegà a la cariera marinara e anca de magistratura. Inte el 1569 el ciapa el comando del regno de Cipro e el se insedia a Famagosta, zà ben savendo che el dovarà probabilmente baterse coi turchi, co ris-cio certo de ła so vida. Difati pa' diexe mexi, a comando de un pugno de fedełisimi, el tegnarà de testa ala potenza dei ottomani durante l'asedio de Famagosta, fin a l'inevitàbiłe rexa. Nonostante parò che i Turchi i gavese garantìo che tuti i Venesiani i gavarìa vù salva ła vida, na olta che i xe entrà in sità i gà fato un masacro, e Bragadin i ło gà torturà giòrni e giòrni, fin che el xe stà scortegà da vivo. Grasie a lu e a queialtri che gà rexistìo cosita tanto a Famagosta, ła Lega Santa ła gà vu el tenpo de organixarse e vensar i Turchi inte ła Bataja de Lepanto.